procesaur/Wiki.mk huggingface dataset:
25 април (родени)

32, Отон — римски цар.
1214, Луј IX Светиот — француски крал.
1284, Едвард II — англиски крал.
1599, Оливер Кромвел — англиски државник.
1833, Марко Миљанов — црногорски генерал и писател.
1840, Симеон Дени Поасон — француски математичар и физичар.
1874, Гуљелмо Маркони — италијански инженер и пронаоѓач.
1903, Андреј Колмогоров — руски математичар.
1917, Ела Фицџералд — американска џез-пејачка.
1926, Тадеуш Јанчар — полски глумец († 1997).
1933, Мухамед Мујиќ — босански и југословенски фудбалер († 2016).
1936, Леонел Санчес — чилеански фудбалер.
1940, Ал Пачино — американски филмски и театарски глумец и режисер.
1941, Бертран Таверние — француски режисер.
1947, Јохан Кројф — холандски фудбалер.
1948, Лазар Китановски — универзитетски професор и министер за одбрана на Македонија.
1958, Сергеј Тараканов — руски и советски кошаркар.
1961, Миран Тепеш — словенечки и југословенски скијачки скокач.
1969, Дејан Дуковски — македонски драмски писател.
1969, Рене Зелвегер — американска глумица.
1973, Чарлс Џонс — американски блуз и соул пејач.
1976, Тим Данкан — американски кошаркар.
1980, Алехандро Валверде — шпански велосипедист.
1981, Јована Јанковиќ — српска телевизиска водителка.
1981, Фелипе Маса — бразилски возач на „Формула 1“.
1984, Стејн Ванденберг — белгиски велосипедист.
1988, Стефан Марковиќ — српски кошаркар.
1992, Бријан Кокар — француски велосипедист.
1993, Рафаел Варан — француски фудбалер.
1994, Сем Фендер — англиски глумец и поп-музичар.
Трејнспотинг (филм)

Трејнспотинг (Trainspotting - Препознавање на возови) е култен филм од 1996 година, номиниран за оскар и награден со BAFTA. Режисер на филмот е Дени Бојл, а филмот е заснован на истоимениот роман на Ирвин Велш. Филмот е за животот на група зависници од хероин од Единбург. Во филмот главните улоги се поделени помеѓу Јуан Мегрегор како Марк Рентон, Јуан Бремнер како Спад, Џони Ли Милер како Сик Бој, Кевин Меккид како Томи, Роберт Карлајл како Бегби и Кели Мекдоналд како Даен. Авторот Ирвин Велш има епизодна улога во филмот како дилерот на дрога Мајки Форестер.
Џела

Џела (италијански и |Gela) — еден од најголемите градови на Сицилија. Градот се наоѓа на околу 84 км оддалеченост од градот Калтанисета, на Средоземното Море. Има повеќе жители отколку главниот град на покраината.
Џела е важен индустриски пристаништен град. Еден од главните индустриски капацитети во градот е рафинеријата за нафта.
Кевин Митник

Кевин Митник (|Kevin David Mitnick; – ) — еден од најпознатите хакери во раководек со семрежното безбедносно прептијатие Mitnick Security Consulting LLC. Кевин почна со социјално инжинерство од својата 12наесета година (Неговата најдобра способност), кога сфати дека со помош на еден исти билет може да се вози насекаде нис Лос Анџелес со автобус. Првите интереси на Кевин беа Радио аматерството и Phone Phreaking. Подоцна со помош на еден свој другар, успеа да влезе во курс по сметачки часови и љубовта се роди кон сметачките. Неговиот прв хак беше во 1979 кога успеа да влезе во сметачкиот систем на ДЕЦ компанијата и успеа да украде клучни податотеки во врска со оваа компанија.
Во годините што следеа, Кевин успешно изврши напади на многу сметачки системи, вклучувајќи и неколку банки. Во 1994година, Кевин Митник изврши успешен IP-Spoofing напад врз сметачите на Цутому Шимомура, поради претходна расправија. Тсумому го почна неговото гонење на Кевин веднаш после нападот. Кевин беше уапсен од страна на FBI на 15, 1995 г. во 1-30 часот. Проаѓањето се долже на двонеделното скениранје и потрага по мобилниот и лаптопот на Кевин, со помош на кои тој се поврзал на семрежјето. Местото на настанот е во Северна Каролина, УСА. Веднаш по апсењето, другарите на Кевин почнаа со кампања "Free Kevin". Кевин остана запамтен како најбараниот хакер од страна на FBI и своите дела не ги именуваше како хакирање, туку како социјален инжинеринг.
После затворањето на Кевин Митник неговите другари почнаа со кампања со логото "Free Kevin". Нивната цел се разбира беше Кевин да биде ослободен. Кампањата се залагаше сите информации на семрежјето да се слободни, и дека Кевин не е виновен за лошо заштитените сметачки системи во местата кеде што тој влегол. Неколку резултати од оваа кампања беа влегувањата во некои многу важни мрежни места и нивното изобличување како: nasa.gov и многу други важни страни.
Кевин е автор на две книги "The Art Of Intrusion" и "The Art Of Deception". Неговите книги претставуваат збир за разни вистинити приказни за вистински хакерски случувања и хакери. Во овие книги тој преку приказните го опишува своето лично искуство. Во првата книга тој посебно се концентрира и ја опишува својата најдобра вештина - социјално инжинерство. Со својот соавтор Simon тие заедно во книгата ги опишуваат и анализираат приказните и информациите кои се добиени од интервјуа со хакерите. Од сметачки напади низ казина во Лас Вегас, до објаснување на повзаноста на исламските терористи со хакерите за да добијат информации за нападите на 11 септември 2001 во Њујорк, Митник дава лекции кои навистина треба да се знаат.
Факултет

Факултет претставува работна единица во рамките на еден универзитет. Факултетот претставува посебна школска установа на која се образуваат кадри во различни дисциплини. На крајот на студиите, факултетот на своите студенти им поделува дипломи кои се гарант за одредена титула и знаење во одредена област.
Трета генерација

Трета генерација — рап-група од Битола. Групата е формирана во август 2005 година. Оригиналното име на групата било ЛајмерХејтерс (англиски: ''LymerHaters''), име кое во 2006 го замениле со Трета генерација. Најпозната песна на групата е „Група со инспирација“, а нивен идол е канадскиот рапер K.Maro. Групата се состои од три членови: MC eX3m, MC Glorious & MC SlaWe. Нивната продукција досега располага со пет песни и два спота, од кои едниот е анимиран. Тие работат на завршување на нивниот прв албум.
29 април (родени)

1519, Тинторето — италијански сликар.
1769, Артур Велсли Велингтон — британски генералисимус од Наполеоновите војни.
1818, Александар II Николаевич Романов — руски цар.
1854, Жил Анри Поанкаре — француски математичар, физичар и филозоф.
1863, Константин Кавафи — грчки поет.
1899, Алдо Нади — италијански мечувалец.
1899, Дјук Елингтон — американски џез пијанист, композитор и водач на оркестар.
1901, Хирохито — јапонски цар.
1907, Фред Синеман — американски филмски режисер.
1925, Ивао Такамото — американски аниматор на цртани филмови.
1933, Вили Нелсон — американски пејач, глумец и писател.
1936, Зубин Мехта — индиски диригент.
1940, Питер Дајмонд — американски економист, добитник на Нобеловата награда.
1947, Владимир Милчин — македонски театарски режисер.
1947, Иван Јевтиќ — српски композитор и член на САНУ.
1948, Михаел Кароли — германски рок-музичар.
1964, Џеј Рамадановски — српски фолк-пејач.
1970, Андре Агаси — американски тенисер.
1984, Михал Голаш — полски велосипедист.
1989, Александар Маренич — руски фудбалер.
1989, Домагој Вида — хрватски фудбалер.
1998, Тими Макс Елшник — словенечки фудбалер.
Двојна порта

Двојната порта е една од четирите порти кои се соѕидени и кои се наоѓаат во стариот дел на Ерусалим.
До двојната порта може да се дојде преку дворот на ерусалимскиот храм, североисточно од џамијата Ал Акса. Оваа подземна структура е позната уште и како ''EI-Aksa el-Qadima'', или ''Baq'at el-Baida''. Двојната порта, која е заѕидена во моментов, е една од двете двојни порти поктај т.н. тројна порта које била изградена уште од времето на вториот ерусалимски храм. Во времето кога стариот град во Ерусалим бил посетен од страна на Ибн Батута во 1355 година, тој во своите спомени напишал дека на трите страни од храмот имало најразлични порти од градот, но на југ се простирала само една (во тоа време) која тој ја нарекол ''Nasir i-Khosrau''.
1 Поврзано
Стар град ( Ерусалим )
30 април (родени)

1245, Филип III Храбриот — крал на Франција.
1504, Франческо Приматичо — италијански маниристички сликар, активен на дворот на Франсоа I.
1662, Марија II — кралица на Англија.
1723, Матирен Жак Брисон — француски природонаучник.
1777, Карл Фридрих Гаус — германски математичар, физичар и астроном.
1870, Франц Лехар — австриски композитор.
1883, Јарослав Хашек — чешки писател.
1893, Јоаким фон Рибентроп — германски политичар од НСДАП.
1902, Теодор Шулц — американски економист, добитник на Нобеловата награда во 1979 година.
1916, Клод Шенон — американски математичар и компјутерски инженер, „татко“ на информациската теорија.
2021, Бранка Станковска — македонска телевизиска и радио водителка.
1951, Марко Брецељ — словенечки глумец, продуцент и музичар.
1954, Џејн Кампион — новозеландска режисерка.
1956, Ларс фон Трир — дански режисер и сценарист.
1978, Бобан Јанчевски — македонски фудбалер.
1980, Луис Скола — аргентински кошаркар.
1983, Оливје Кесен — белгиски велосипедист.
1984, Иван Сантаромита — италијански велосипедист.
1985, Михаел Меркев — дански велосипедист.
1987, Стојанче Стоилов — македонски ракометар.
1992, Марк-Андре тер Штеген — германски фудбалски голман.
Тројна порта

Тројната порта е една од четирите порти кои се соѕидени, и кои се наоѓаат во стариот дел на Ерусалим. Портата е градена во времето на Ирод Велики.
Тројната порта се наоѓа на околу 90 метри југоисточно од Храмовата Гора и околу 63 метри од Двојната порта. Се претпоставува дека тројната порта своето име го добила во подоцниот период од своето постоење. Портата била приближно 15 метри широка и по природа била многу слична како Двојната порта.
1 Поврзано
Стар град ( Ерусалим )
Не давај се, Нина

Не давај се, Нина (|Ne daj se, Nina) е хрватска телевизиска серија, преработка на серијата Грдата Бети.
1 За серијата
Серијата «Не давај се, Нина» снимана е по една од најуспешните колумбиски теленовели, «Грдата Бети» (Yo soy Betty, la Fea), од авторот Фернандо Гајтан, а има слична приказна со екстрапопуларната серија «La fea mas bella» (Грдата убавица) мексиканска серија со огромен број гледачи.
Оваа серија исто така ги следи односите во модната куќа и модното списание, светот на гламурот и празната убавина, реализирана е во продукција на РТЛ Телевизија во соработка со лиценцниот партнер, ФОКС Телевизија од Србија, како и балканските телевизии во Македонија и Босна и Херцеговина.
Серијата кај нас премиерно се прикажува на А1 телевизија.
2 Приказна
Во светот на високата мода, убавината и парите се пресудни за успех. Во тој гламурозен свет, доаѓа главната хероина Нина Брлек, која не поседува ниту пари, ниту убавина, но е интелигентна, вредна и образувана личност.
Нина почнува да работи како асистентка на генералниот директор, брзо открива дека светот на гламур не е таков каков што го замислувала. На секој чекор се среќава со сплетки, остра конкуренција меѓу моделите, творците и челниците на компанијата. Најголема мака ќе и задават анорексичните манекенки кои ја имаат Нина како омилена тема на разговорот и мото како не треба да изгледа една девојка. Во првата сезона, Нина преку работното место, почнува и да учи се за модата, не само за работното место што го има. Нејзините предлози, честопати се прифатени од творците кои во Нина гледаат личност која добро го познава вкусот на обичниот народ. Нина се вљубува во Давид, човекот за кого работи, но ќе се соочи со жестока конкуренција во девојката Патриција, со која и конкурира за работното место.
2.1 Прва сезона
Првата сезона се работи за: како Нина се вклопува во новото општество, нејзиното пријателство со Мартина, Сања и Корељка, непријателството со Патриција, љубовта кон Давид, лојалноста кон Давид, врската на Барбара и Давид, нивното раскинување, нивното повторно соединување, свадбата, проблемите на Патриција со парите, врската со Марко, врската со Жарко, омразата кон Нина, врската на Петар и Моника, отворањето на ВИП кафето на Моника, врската со Никола, работата на Алекс ос помош од Инес, врската со Рикардо, соперништвото помеѓу Мартина и Никола, тајните на Сања да го заштити Виктор, нивната претпоставена афера, животот на Мира и Владо, заминувањето на Давор во Босна, Владо се вработува како возач кај Гловатцки и др.
3 Не давај се, Нина на Балканот
Хрватска: РТЛ Телевизија Македонија: А1 Телевизија Србија: ФОКС Телевизија Босна и Херцеговина: Федеративна Телевизија ФТВ
Црква Свети Јован Крстител

Црквата Свети Јован Крстител се наоѓа во стариот дел на градот во Ерусалим, односно во христијанската населба. Оваа црква исто така е позната и како ''сребрена црква''.
Историја
Црквата била пронајдена во 5 век, веројатно помеѓу 450-460 година. Цркватабила изградена во чест на Свети Јован Крстител, кој делувал на овие простори околу Ерусалим за делото на Исус Христос. Најпрвин се сметало дек оваа црква била посветена на апостолот Јован, за да во 14 век се докаже дека всушност оваа црква е на Јован Крстител.
Оваа црква била доизградена од страна на трговците на Амалфи и во време на крстоносните војни станал главен “дом“ на рицарите. Во 1099 година, многу христијански рицари кои биле ранети за време на Опсадата на Ерусалим, биле лекувани во оваа црква. По завршувањето на првата крстоносна војна, некои од попознатите рицари наредиле црквата да биде модернизирана, како и други цркви ви светата земја. Подоцна, себеси овие крстоносци ги нарекле рицари од болницата на Свети Јован Крстител.
Јупитер (бог)

Јупитер е главниот бог во римскиот пантеон - господар на небото и на светот, син на Сатурн и на Реја. Во старогрчката митологија се среќава како Зевс.
1 Особености
Јупитер бил голем љубовник и имал повеќе жени: Јунона, Герера, Латона, Темида, Евринома), како и повеќе љубовници: Алкимена, Семела, Леда, Ија, Европа, Данаја итн.
Храмова Гора

Храмова Гора (хебрејски Хар ХаБаит, на арапски الحرم الشريف ал-Харам ал-Шариф) — верски објект во стариот град во Ерусалим, најсветото место за јудаизмот и третото најсвето место во исламот.
1 Историја на храмот
На ова место бил изграден првиот храм познат како Храмот на Соломон во 967 година п.н.е. и истиот бил разрушен од страна на вавилонците во 586 година п.н.е. како и вториот ерусалимски храм. Во времето на Ирод Велики повторно бил изграден храмот кој бил многу поголем од предишните.
По рушењето на вториот храм од страна на римјаните, единствен остаток од овој храм е Ѕидот на плачот, најсветото место на евреите. За овој ѕид, долго време се сметало дека е основниот ѕид на самиот храм, но денеска е познато дека тоа е само потпорен ѕид.
2 Верски објект
2.1 Јудаизам
По рушењето на вториот храм од страна на римјаните, единствен остаток од овој храм е Ѕидот на плачот, најсветото место на евреите. За овој ѕид, долго време се сметало дека е основниот ѕид на самиот храм, но денеска е познато дека тоа е само потпорен ѕид.
2.2 Исалам
На рамниот дел од некогашниот дел од храмот ( односно зад ѕидот на плачот, каде всушност и била точната локација на храмот), се наоѓа третото најсвето место за исламот, односно тоа е местото според кое се верува дека Мухамед скокнал на својот коњ и воскреснал. Ова место како и џамијата Ал Акса се најсветите места по оние во Мека и Медина за муслиманите.
3 Поврзано
* Храмот на Соломон
* Вториот ерусалимски храм
* Ерусалимски храм
Квирин

Квирин (на латински:''Quirinus'') римски бог, споредуван со Ромул, основач на Рим. Неговото име е сврзано со сабинскиот град Кура (Cures), или со сабинскиот збор за копје – ''quiris''. Во почетокот Квирин живеел на ридот Квиринал. Заедно со Јупитер и Марс ја опфаќале како главни богови.
Месо и крв (филм)

Месо и крв - холандско-шпански филм од 1985 година, режиран од Пол Верховен (Paul Verhoeven), кој е автор и на сценариото, заедно со Џерард Зотман (Gerard Soeteman). Сценариото е делумно засновано на неискористен материјал од холандската ТВ серија „Флорис“, каде што дебитирале Џерард Зотман, Пол Верховен и Руџер Хауер. Главните улоги ги играат: Руџер Хауер (Rutger Hauer), Џенифер Џејсон Леј (Jennifer Jason Leigh), Том Бурлинсон (Tom Burlinson), Џек Томпсон (Jack Thompson), Фернандо Хилбек (Fernando Hilbeck), Сузан Тајрел (Susan Tyrrell), Роналд Лејси (Ronald Lacey), Брајон Џејмс (Brion James), Џон Денис Џонстон (John Dennis Johnston), Бруно Кирби (Bruno Kirby) итн. Дејствието на филмот се случува во Европа во 1501 година, а насловот имплицира на „сексот и насилството“ како главни теми на филмот. Филмот следи група на платеници во нивните битки, грабежи, силувања и забави.
Ова е првиот филм на Верховен кој бил забележан во меѓународни размери. Покрај со одличната режија и уверливата сценографска и иконографска реконструкција на доцниот среден век, „Месо и крв“ се одликува со динамична нарација, голема енергија, импресивна фотографија и впечатливиот настап на глумците, предводени од Хауер и Џејсон Леј.
1 Заплет
Филмот започнува во 1501 година. Неименувана земја во Западна Европа е под опсада. Благородникот Арнолфини (го игра Хилбек), претходниот владетел на градот, изнајмува многу платеници за да го вратат на престолот. Платениците ги предводи Хоквуд (го игра Томпсон), а во неговата војска се наоѓа и храбриот Мартин (го игра Хауер). Синот на Арнолфини, Стивен (го игра Барлинсон), се обидува да ги отвори градските порти со помош на експлозив, но неговиот експериментален план комично пропаѓа. Градот треба да биде заземен со традиционален напад. За да ги мотивира своите луѓе, Арнолфини им дава 24 часа да зграбат каков било плен што ќе го најдат во градот. Планот успеава и платениците успешно го заземаат градот и ги колат одбранбените војници. За да се ослободи од платениците, во договор со Хоквуд и служејќи се со измама, Арнолфини успева да ги избрка платениците од градот, а Мартин решава да им се одмзади на двајцата. Наскоро, тој дознава дека Стивен ќе се ожени со убавата принцеза Агнес (ја игра Џејсон Леј). Мартин собира група насилници и ја грабнува Агнес во која набрзо се заљубува.
Црква Марија Магдалена (Ерусалим)

„Марија Магдалена“ — руска црква која се наоѓа на Гетсиманската Планина, до Гетсиманската градина во Ерусалим, Израел.
Црквата е посветена на Марија Магдалена, голем поддржувач на делото на Исус Христос. Марија Магдалена била прва која отишла на гробот на Исус по неговото распнување на крстот, како и една од неговите следбеици.
Црквата била изградена во 1886 година во времето на цар Александар III кон почит кон неговата мајка Марија Александровна. Цркавата е изградена традиционално во руски стил.
Црква на сите нации

Црквата на сите нации, исто така позната и како ''Church of the Agony'' е римокатоличка црква која се наоѓа на гетсиманската планина во Ерусалим веднаш до Гетсиманската градина. Овде е местото каде што Исус Христос се молел вечерта пред да биде затворен.
Црквата е градена од 1919 до 1924 година со средства, донирани од многу држави, пред сè христијански. Симболите на секоја држава која учествувала во градењето се одбележани на таванот од црквата. Недалеку е опишан Исус Христос кој со својот заземен став го претставува заедничкото помеѓу Бог и човекот.
Самата црква е изградена од италијанскиот архитект Антонио Барлузи.
Современата денешна црква е изградена на местото на некогашната црква изградена од времето на крстоносците во 12 век , која била напуштена во 1345 година, како и на местото на црквата која постоела уште во 4 век во времето на Византија, која била разрушена од земјотрес во 746 година.
Федерални окрузи во Русија

Русија се дели на 8 федерални окрузи (руски: ''федеральные округа''), при што полуостровот Крим е сместен во Јужниот федерален округ.
Федералните окрузи се единици на административна поделба за целите на федералната влада. Тие ''не се'' составни единици на Руската Федерација. Составните единици на федерацијата се нарекуваат федерални субјекти.
Во секој округ се наоѓаат неколку федерални субјекти. Секој федерален округ има претседателски претставник, чија официјална титула е „Полномошен претставник“. Официјалната задача на овој претставник е едноставно да ја надгледува работата на федералните агенции во регионите, иако во практика овој надзор е далекусежен и од големо значење.
1 Список на федерални окрузи
Име на округот, Површина(км²)<ref, Население(2002), Федералнисубјекти, Административенцентар, Најголем град
Централен, 650.200, 38.438.600, 18, Москва
Јужен, 427.800, 16.141.100, 8, Ростов на Дон, Краснодар
Северозападен, 1.687.000, 13.583.800, 11, Санкт Петербург
Далекуисточен, 6.169.300, 6.291.900, 9, Владивосток, Хабаровск
Сибирски, 5.145.000, 19.254.300, 12, Новосибирск
Уралски, 1.818.500, 12.082.700, 6, Екатеринбург
Приволшки, 1.037.000, 29.900.400, 14, Нижни Новгород, Казањ
Севернокавкаски, 170.400, 9.496.800, 7, Пјатигорск, Махачкала
2 Создавање на федералните окрузи
Федералните окрузи ги создал Владимир Путин во мај 2000 како дел од пошироката програма за зајакнување на федералната власт. Во програма спаѓаат и следниве реформи: индиректен избор на Советот на Федерацијата, иследување во републиканските устави и регионалните повелби и право на претседателот да ги распушта праламентите на субјектите доколку тие не ги почитуваат федералните закони.
3 Улога и функции на федералните окрузи
Полномошните претставници и нивниот пресонал установуваат во која мера субјектите отстапуваат од федералните закони и норми. Тие исто така го надгледуваат и процесот на исправка од близу, на начин на кои владата во Москва не може тоа да го изведе. Затоа тие играат клучна улога во централизацијата на власта и онезоможување на локалните манипулации чести за времето на Борис Елцин. Постоењето на федералните окрузи е значајно за ограничување на донесувањето на закони и практики кај субјектите кои му противречат на федералниот закон, како на пример, скратување на граѓанските права, авторитативни практики на управниците на субјектите (или кај републиките, нивните претседатели), манипулација со полицијата и контрола врз правосудството, строга контрола врз печатот и манипулирање со избори.
Полномошните претставници надгледуваат систем на ротација на федералните работници низ регионите за да се спречи нивната зависност од локалните водачи.
Федералните окрузи прецизно соодветствуваат на воените региони на Внатрешната војска, и во голема мера соодветствуваат на регионите на министерството за одбрана. Ова им овозможува на полномошните претставници директен пристап кон командната структура на воениот и безбедносниот апарат. Ова дава јасна порака на субјектите дека тиа мораат да соработуваат со федералната влада.
Фортуна (божица)

Фортуна (|Fortuna; |Tykhe) божица на среќата и успехот, една од најпочитаните богови од Римјаните и Италјанците. Се сметало дека од неа зависат како народот така и другите богови. Изедначена е со грчката божица Тиха.
Фортуна била најнепостојана од сите божици, а била позната по тоа што своите дарови ги давала непланирано. Ја сметале и за божица на судбината. Римјаните не бирајќи средства се бореле да ја стекнат нејзината наклоност, и затоа за неа граделе голем број на храмови и споменици. Многумина ја почитувале, бидејќи ги штитела и мажите и жените и децата.
Фортуна била позната и како:
*Фортуна Патриција - Заштитничка на богатите
*Фортуна Екуестри - Заштитничка на јавачите
*Фортуна Плебеја - Заштитничка на народот
Како и грчката божица Тиха, така и за Фортуна се смета дека е ќерка на титанот Океан, а во некои градови ја почитувале и како првородена ќерка на Јупитер.
1 Култот кон Фортуна
Според легендата, култот кон Фортуна во Рим го вовел Сервиј Тулиј кој, благодарение на неа, од роб стигнал до кралска позиција.
Минерва

Минерва е ќерка на Јупитер, древна римска божица на мудроста и војната за благородна кауза, покровитeлка на занаетот, искуствата и науките, почитана уште и како Медика (Лечителка); Во старогрчката митологија е позната како Атина.
Церера

Церера или Керера (латински: ''Ceres'') — римска божица на плодородството и на подземниот свет, на мајчинството и бракот. Во старогрчката митологија е позната како Деметра. Според античката традиција, нејзината ќерка Персефона берела цвеќе на Сицилија, во близината на градот Хена, кога наеднаш се појавил богот Плутон и ја зел со себе во подземниот свет (Ереб). Церера ја барала својата ќерка насекаде по светот со запален факел во раката. Најпосле, Персефона добила дозвола третина од времето да живее во подземниот свет.
Алвеола

Седумстотини милиони малечки алвеоли во белите дробови, всушност се шупливи чаури - алвеоли прекриени со мрежа на артериски и венски капилари.Нивните влажни ѕидови се многу тенки и крвта која проаѓа низ нив може да го ослободи вишокот јаглерод диоксид и да го преземе кислородот. Капиларите потоа се спојуваат и преоѓаат во белодробната вена.
Меркур (бог)

Меркур (латински: ''Mercurius'') — божество во римската митологија, бог на овчарите, стадата, патниците, трговијата, итрината и кражбите, како и на говорништвото и поезијата. Тој бил син на Јупитер (Зевс во старогрчката митологија) и Маја, а се родил на ридот Килена, во Аркадија. Грчкиот еквивалент му е Хермес, син на Зевс и татко на Пан. Меркур станал посредник меѓу боговите и луѓето. Најчесто се прикажува со лик на момче со крилја на нозете или на капата и со гласнички стап во рацете. Во Стариот Рим, неговиот храм се наоѓал во близината на ''Circus Maximus'', а го подигнале трговците.
Вулкан (бог)

Вулкан во римската митологија е бог на оганот и на ковачкиот занает. Тој бил сопруг на најубавата римска божица - Венера (Афродита во старогрчката митологија). Во старогрчката митологија, неговиот пандан e Хефест. Вулкан бил син на Зевс (Јупитер) и Хера (Јунона), а бидејќи се родил грд, мајка му го фрлила од Олимп при што тој паднал на островот Лемнос и останал куц. Под Етна создал ковачница во која работел, заедно со киклопите, а според „Илијадата“ (18), неговата ковачница била на Олимп, каде му го исковал оружјето на Ахил. Во „Одисејата“ (VIII, 270) Хомер кажува дека во една прилика, тој поставил невидлива мрежа над брачниот кревет и така ја фатил на дело својата жена која го изневерувала со богот Марс (Арес) Со помош на секира Вулкан му ја расекол главата на Јупитер (Зевс) за да може да се роди Атина Палада.
Лешочка Река

Лешочка Река извира под врвот Плоча и поминува низ Лешок, Слатина и се влева во реката Вардар кај Копанце. Лешочката Река од изворите на Плоча и Генов камен до Лешочкото кале поминува низ бујна вегетација. Таа е типично планинска река со многу мали убави водопади и мали вирови во кои има речни пастрмки.
Канал 5

Телевизија „Канал 5“ — национална телевизија основана во 1998 година во Скопје и е една од водечките помлади телевизиски куќи во Македонија. Таа е телевизија од претежно забавен општ формат. Во 2010 година, во рамките на Канал 5 Телевизија била оформена и нова Канал 5+ телевизија.
Телевизијата располага со две комплетно опремени студија, најсовремена телевизиска дигитална техника, аналогни и дигитални студиски камери, најнови дигитални камери, современи компјутерски и кат монтажни едници.
Со сето ова се произведуваат емисии од најразличен карактер. Јавувањата во живо од местото на настаните се овозможува со вклучување на врска преку репортажните возила кои се опремени со комплетна опрема. Програмската шема на телевизијата преку емисиите од своја продукција пред сѐ, ги задоволува потребите на гледачите.
Се емитуваат: дневно информативни, политички емисии, вести, контактно забавни, детски емисии, спортски натпревари, актуелни филмови и серии и нагласени документарни емисии.
Партија за независност на Порторико

Партијата за независност на Порторико (шпански:''Partido Independentista Puertorriqueño, PIP''), e порториканска политичка партија која се залага за независност од САД. Таа е една од трите најголеми политички партии во Порторико.
Следбениците на оваа партија се нарекуваат борци за независност или ''пипиолосима''.
1 Историја
Својата активност партијата ја започнува како изборно крило на порториканското движење за независност, најголемата партија која се залагала за независност на Порторико.
2 Основање
Партијата е основана на 20 октомври 1946 година од страна на Хилберто Консепсион де Грасија.
Еврејски универзитет во Ерусалим

Како идеја за таков универзитет произлегува уште на Првиот сионски собир во Базел. Местото за изградба на зградата на универзитетот е осигурено од руските Евреи. Новата школа започнала да работи на 1 април 1925 г. Најпрвин биле воведени само три факултета: по микробиологија, хемија и еврејска наука.
Во времето на Војната за независност на Израел универзитетот бил одделен од еврејскиот дел на Ерусалим, а по Шестдневната војна од 1967 година работата на универзитетеот се одвивала на друго место.
Во денешни времиња, на универзитетот има 7 факултети и околу 20 илјади студенти.
1 Галерија
Стопански весник

Стопански весник, весник на Стопанската комора и стопанството на Македонија.
Првиот број на весникот излегол во Скопје на 17 јануари 1953 година.
Во почетокот весникот се појавил како орган на Трговската угостителска комора на НР Македонија.
Од 1983 година излегува како ревија која стручно и аналитички ја третира стопанската проблематика во Македонија и светот. Од 1984 година се појавува со поднасловот: Ревија на Стопанската комора на Македонија.
Делфин

Делфинот е морски цицач, близок сродник на китот.
1 Особености
Постојат речиси 40 видови делфини, распоредени во 17 родови. Тие варираат од 1,2 метри во големина и 40 кг во тежина, па сѐ до 9,5 метри и десет тони. Можат да се најдат насекаде во светските мориња, а најмногу во поплитките мориња на крајбрежните гребени. Делфините се месојади и најмногу се хранат со риби и лигни. Семејството на ''Delphinidae'' е најголемо во редот ''Cetacea'' и релативно најмлада: делфините еволуирале пред околу 10 милиони години, за време на Миоцен. Овие животни се сметаат за едни од најинтелигентните, а нивното пријателско расположение и игривост ги направиле популарни во човечката култура. Делфинот живее во море или океан.
2 Делфинот како тема во уметноста и во популарната култура
* „Насмевката на делфинот“ (англиски: ''Dolphin's Smile'') — песна на американската рок-група „Брдс“ (''The Byrds'') од 1968 година.* Фотографија на два делфина се наоѓа на обвивката на музичкиот албум „Не можеш да ја криеш љубовта засекогаш“ (англиски: ''You Can't Hide Your Love Forever'') на шкотската рок-група „Оринџ џус“ (англиски: ''Orange Juice'') од 1982 година.* „Делфинот Берни“ (англиски: ''Bernie The Dolphin'') — американски филм од 2018 година, во режија на Тери Емерсон и Марти Пул.
Белградска арена

Белградска арена е голема сала во Нов Белград наменета за спортски настани, концерти, саеми, конгреси и др.
Изградена е од 1991 година, а свеченото отворање било во 2004 год. Вкупната цена на изградбата достигнала до 70 милиони евра. Комплексот се состои од голема сала, мала сала и паркинг.
''Белградската'' арена има површина од 48,000 квадратни метри, распоредени во 6 етапи. Сместивоста на арената се состои од 18,386 седишта во зависност од настаните. Во салата има и 68 луксузни ложи, кои можат да примат 768 посетители, ВИП Салонот со 38 места може да се користи за конференција за новинарите.
Во салата може да се одржуваат натпреварувања во бокс, одбојка, кошарка, тенис, боречки вештини, ракомет, мал фудбал,уметничко лизгање, атлетика, гимнастика и коњички спортови.
Најголеми сали во Европа
Име на објектот, Држава, Сместивост
СЦЦ Петебургски, Русија, 25.000
Синан Ердем Дом, Турција, 22.500
Спортска палата Мерксем, Белгија, 21.000
Келн Арена, Германија, 20.000
Белградска арена, Србија, 19.982*
Казањ

Казањ (|Каза́нь; |Казан) — главен град на Република Татарстан, Русија, и еден од најголемите руски градови. Казањ е најголем индустриски, деловен и културен центар на татарската култура. Градот е сместен во централна европска Русија каде што се спојуваат реките Волга и Казанка.
1 Демографија
Според пописот од 2010 година во Казањ живееле 1,143,535 жители. Населението го сочинуваат Руси (48.6%) и Татари (47.6%). Најзастапени религии се провославието и сунитскиот ислам.
Венера (божица)

Венера е римска божица на пролетта и заштитничка на градините, а подоцна и божица на убавината, љубовта и животот. Таа се родила на Кипар, од морска пена. Венера била сопруга на богот Вулкан и мајка на Купидон (Амур). Таа го изневерила Вулкан со Марс и со Адонис, Анхиз. Согласно митот, од љубовната врска со тројанецот Анхиз, Венера го родила јунакот Енеј.
1 Култот на Венера
На божицата Венера ѝ била посветено растението мирта.
2 Во другите митологии
* Венера во старогрчката митологија е позната како Афродита.
*''Библија'' е името со кое Феникијците го означувале ова божество. На Библија ѝ бил посветен грандиозен храм во градот Библо.
3 Венера во уметноста и во популарната култура
Венера, како симбол на убавината, често се јавува како инспирација и тема во уметноста и во популарната култура.
3.1 Венера како мотив во книжевноста
* „Црната Венера“ - книга на англиската писателка Анџела Картер.* „Венера од Арле“ - книга на францускиот поет Теодор Обанел.* „Рацете на Венера“ - збирка поезија на чешкиот поет Јарослав Сајферт од 1936 година.* „Дворскиот шут и Венера“- песна во проза на францускиот поет Шарл Бодлер.* „Илска Венера“ (''La Vénus d’Ille'') - новела на францускиот писател Проспер Мериме од 1837 година.
3.2 Венера како мотив во музиката
* „Венера како момче“ (англиски: ''Venus As A Boy'') — песна на исландската поп-музичарка Бјорк (''Björk'') од 1993 година.* „Венера во крзно“ (англиски: ''Venus in Furs'') — песна на американската рок-група „Велвет андергаунд“ (''Velvet Underground'') од 1966 година.* „Милоската Венера“ (англиски: ''Venus de Milo'') — џез-композиција на Џери Малиган (''Gerry Mulligan'') од 1949 година.* „Милоска Венера“ (англиски: ''Venus De Milo'') — песна на американскиот поп-музичар Принс (''Prince'') од 1986 година.* „Венера“ (англиски: ''Venus '') — песна на американската рок-група „Телевижн“ (''Television'') од 1977 година.
1 декември (родени)

1083, Ана Комнина — византиска принцеза и научник. Најстара ќерка на царот Алексиј I Комнин и на царицата Ирина. (†1153)
1792, Николај Иванович Лобачевски — руски математичар, физичар и астроном.
1911, Франц Биндер — австриски фудбалер.
1931, Џими Лајонс — американски џез-музичар.
1935, Вуди Ален — американски режисер, сценарист и глумец.
1940, Ричард Прајор — американски комичар и глумец.
1943, Фин Кидланд — норвешки економист, добитник на Нобеловата награда.
1945, Бет Мидлер — американска пејачка и глумица.
1947, Елица Манева — македонски археолог.
1949, Пабло Ескобар — колумбиски шеф на наркокартел (†1993)
1951, Џако Пасториус — американски џез-музичар.
1954, Сребренко Репчиќ — српски и југословенски фудбалер.
1964, Салваторе Скилачи — италијански фудбалер.
1988, Мануел Штрлек — хрватски ракометар.
1999, Нико Шлотербек — германски фудбалер.
Лазар Китаноски

Лазар Китаноски (25 април 1948 во Охрид - 19 мај 2011 во Скопје) — македонски правник, универзитетски професор и Министер за одбрана на Република Македонија (1997-1998). Основното, средното образование и Правниот факултет ги завршил во Скопје. Во 1975 бил избран за помлад асистент на предметот социологија на Правниот факултет во Скопје. Во 1981 година магистрирал на Институтот за социолошки и политичко-правни истражувања од областа на социолошките науки. Темата на магистерскиот труд е од областа на структуралната социологија со наслов „Социолошкиот аспект во сфаќањата на Карл Маркс и Фридрих Енгелс за поделбата на трудот“.
После магистрирањето својот интерес го насочува кон социолошко-политиколошката област. Докторирал на Правниот факултет во Скопје во 1995 година со одбрана на темата: „Социолошките аспекти на политичките процеси во Македонија и функционирањето на моделот на парламентарната демократија“.
Бил член на редакцијата на списанието „Дијалог“, секретар на Здружението за социологија на Република Македонија и еден од основачите на Форумот за човекови права на Македонија.
Во текот на својот научен развој, неговиот придонес особено е насочен и забележлив во областа на теоретската социологија и прашањата на факторите на глобалната структура. Ги истражува теориите и односите помеѓу глобалната структура и правно-политичкиот потсистем. Следна област на интерес е феноменот на политичкиот систем и функционирањето на парламентарната демократија во Република Македонија.
Покрај многубројни текстови автор е и на две книги: Класиците на марксизмот за поделба на трудот и Поделба на власта (законодавна и политичко-извршна).
Неговата педагошка и наставна дејност на Правниот Факултет во Скопје се остварува преку предавања по предметите: социологија на правото, политичка социологија и политички партии и интересни групи.
Китаноски почина во Скопје на 19 мај 2011 година.
1 Почитичка кариера
Д-р Китановски беше член на СДСМ од неговото основање, директор на Агенцијата за разузнавање, и поранешен Министер за одбрана на Република Македонија.
Шестдневна војна

Арапско-израелска војна од 1967 (наречена и Шестдневна војна) — воен конфликт кој се водел помеѓу Израел и арапските соседи Египет, Јордан и Сирија од 5 јуни до 10 јуни 1967 година. Војната завршила со победа на Израел, кој во војната ги зазел Појасот Газа, Синај, Западниот брег и Голанската Висорамнина. Последиците од оваа војна влијаат врз геополитичката ситуација во регионот и денес.
1 Повод
Периодот по Суецката криза не поминувал без конфликти помеѓу Израел и соседните арапски земји. Помеѓу 1965 и 1967 година се случиле низа сериозни инциденти на границата на Израел со Сирија и Јордан. Поддршката на Сирија за терористички напади од страна на палестинската организација Фатах врз еврејското население била повод за израелска инвазија врз арапските држави. Во почетокот на 1967 година, Израел бил цел на напади од страна на сириското воздухопловство главно во Ерусалим, во кои биле срушени и шест сириски авиони.
2 Тек на војната
Шестдневната војна траела од 5 јуни до 10 јуни 1967 г. Од израелска гледна точка, војната била превентивен воен поход, чија цел е зачувување на израелската држава од пропаѓање како и зачувување на идентитетот на Евреите. Војната била многу добро стратегиски разработена и иницирана од страна на генерал Моше Дајан, тогашниот израелски министер за одбрана.
Причина за оваа војна е, од една страна, притисокот на Египет врз мировните сили на ООН, дислоциран по Синајската кампања од 1956 година и новата египетска поморска блокада, која го затвора Акапскиот Залив за израелско пристаниште; а од друга страна, од концентрацијата на арапските армии на израелските граници во мај 1967 година.
3 Успехот на Израел
* Воените напади врз аеродромите во Египет, Сирија, Ирак и Јордан фактички ги уништиле арапските военовоздушни сили на 5 јуни, при кое воздухопловството стигнало дури до Луксор и Ран Банас.
* Египетските тенковски сили биле поразени на Синајскиот Полуостров, а на 7 јуни е преземен и Суецкиот Канал.
* Целиот западен брег на Јордан бил окупиран за еден ден - исто на 7 јуни.
* Израелската армија го зазела градот Кунеитра и навлегле на повеќе од 40 км. во внатрешноста на Сирија.
4 Резултати од војната
* Со поразот на Египет биле ослабени позициите на претседателот Гамал Абдел Насер.
* Израел повторно завладеал со Акапскиот Залив.
* Израел ја уништува опасноста од арапска кампања на сите фронтови.
* Нови 600.000 Арапи паднале под израелска власт во окупираните нови територии: Појасот Газа, Синај, Западниот брег и Голанската Висорамнина.
Последиците од војната директно влијаеле на денешната геополитичка ситуација на регионот. Дипломатски односи помеѓу земјите кои учествувале во оваа војна биле постигнети во 1991 година.
Гроб на Богородица

Гробот на Марија (мајката на Исус Христос) се наоѓа блиску до Ерусалим, на Кидронската долина, блиску до црквата на сите нации.
Оваа мала осумаголна капела била изградена во 5 век, а подоцна разрушена од страна на персиците во 614 година. Повторно била изградена во 12 век.
Љубен Пауновски

Љубен Пауновски ― роден е на 19 октомври 1958 година во Прилеп, а детството го поминал во Демир Хисар. Диломирал на Филозофскиот факултет, на насоката историја на уметноста со археологија во Скопје, 1984 година. По дипломирањето, тој се вработил во радиодифузното претпријатие Македонска радио-телевизија, како новинар и уредник во редакција.
Извесен период бил советник на градоначалникот на Град Скопје. Пратеник во Собранието на Македонија бил од 2 декември 1998 година, и координатор на пратеничката група на ВМРО-ДПМНЕ. Тој е поранешен член на Извршниот комитет на ВМРО-ДПМНЕ и портпарол на партијата.
Во својата кариера бил најпрво министер за култура во 1999 и потоа министер за одбрана во 2001.
Во април 2007 година, тој бил осуден на три и пол години затвор. Обвинението го товарило за проневерени на над милион и пол евра во 2001 година. Пауновски во моментов има поднесено тужба до Судот за човекови права во Стразбур во врска со овој случај меѓу другото и поради повреда на правото на правично судење според Европската конвенција за човекови права.
Мускули на градниот кош

Во оваа група спаѓаат 59 мускули, од кои 29 се парни и 1 непарен.
Овие мускули се распоредени во 2 слоја:
* површински и
* длабок.
Мускули во површинскиот слој се:
* голем граден мускул(m. pectoralis major)
* мал граден мускул(m. pectoralis minor)
* подклучен мускул(m. subclavicus)
* преден запчест мускул(m. serratus anterior)
Мускули во длабокиот слој се:
* меѓуребрени мускули(mm. intercostales)
* напречен граден мускул(m. transversus thoracis)
* дијафрагма(diaphragma)
Трајан Гоцевски

Трајан Гоцевски (роден во село Селник, Делчевско) ― македонски политичар.
1 Животопис
Основно и средно образование завршил во Делчево.
На Економскиот факултет во Скопје, тој дипломирал во 1973 година. Последипломските студии од областа на економијата ги завршува во 1982 година со одбрана на магистерскиот труд со наслов: „''Развој на малото стопанство''“. Докторатот по економски науки со наслов „''Меѓузависноста и влијанието на подготовките за одбрана и стопанскиот развој''“, го одбранил во 1987 година.
По дипломирањето, тој се вработил во фабриката „Фротирка“ во Делчево.
Во 1974 година, тој бил избран за претседател на Извршниот совет на Собранието на Општина Делчево. Во 1978 година, тој бил избран за советник во Владата на Република Македонија. Во 1981 година, тој бил именуван за секретар на Републичкиот одбор за сообраќај и врски. Во 1988 година, тој бил избран за доцент на Филозофскиот факултет во Скопје, за предметите: Политичкиот и економскиот систем и одбраната на Македонија и Економика на одбраната. Во 1991 година, тој бил избран за декан на Филозофскиот факултет во Скопје, позиција која ја извршувал до 2009 година. Во 1992 година, професорот Гоцевски бил член на Владата на Република на Македонија и прв цивилен министер за одбрана. Тој е творец на цивилниот модел на одбранбениот систем на Република Македонија и архитект на мирното одвојување на Македонија од поранешна Југославија и на создавањето на независна и суверена Македонија. Во 1995 година, тој бил избран за редовен професор на Филозофскиот факултет во Скопје. Од 1999 до 2003 година, тој бил член на Советот за безбедност на Република Македонија.
Професорот Гоцевски претстојувал на универзитетите во Париз, Дижон, Виена, Клагенфурт, Ајндховен, Софија, Истанбул, Гетеборг, Љубљана, Загреб, Белград, Арнем итн.
Автор е на 80 книги и на преку 280 труда, објавени во македонски и во многубројни странски списанија, на македонски, на англиски, на француски и на албански јазик.
Добитник е на бројни домашни и меѓународни награди и признанија.
Тој е член на Советот на центарот за стратегиски истражувања при МАНУ.
Во 2019 година, тој бил именуван за член на Советот за безбедност на Македонија.
Градинарски гроб

Градинарскиот гроб во Ерусалим се смета како местото на погребувањето и воскреснувањето на Исус Христос. Во прв план, тоа се најголемите претпоставки на мајорот ''Чарлс Џорџ Гордон'' од неговиот престој во Палестина во 1882 година.
Градинарскиот гроб се наоѓа надвор од Стариот град во Ерусалим, блиску до Дамаската порта. Традиционалното место на гробот на Исус е црквата на Светиот гроб на Голгота.
Во своето дел “''Животот на Константин“'' , Евсевиј Кесариски изјавил дека современата црква на Светиот Гроб било седиште на раната христијанска вера во Ерусалим. Во времето на римскиот императот Константин I, неговата мајка, Елена, ја пронашла и посетила самиот гроб.
Совет за безбедност на Македонија

Советот за безбедност на Република Македонија го сочинуваат: претседателот на Републиката, претседателот на Собранието, претседателот на Владата, министрите кои раководат со органите на државната управа во областите на безбедноста, одбраната и надворешните работи и тројца членови кои ги именува претседателот на Републиката.
Советот ги разгледува прашањата сврзани со безбедноста и одбраната на Републиката и дава предлози на Собранието и Владата.
Претседателот на Републиката е претседател на Советот за безбедност на Република Македонија.
Уредувањето и функцијата на Советот за безбедност на Република Македонија е уреден со член 86 од уставот на Република Македонија.
Михаил Ботвиник

Михаил Мојсеевич Ботвиник (роден во Санкт Петербург - ) бил руски шахист.
Научил да игра шах од татко му, а многу брзо станал и шаховски генијалец. Релативно доцна станал светски првак во 1948 година, но ја има таа судбина да биде активен во времето на фантастичниот Александар Аљехин. Во 50-тите освојува и неколку златни медаљи со непобедливата репрезентација на Советскиот Сојузна шаховските олимпијади, а во 1951 и 1954 година успева да ја одбрани титулата светски првак, а особено интересен е неговиот реми резултат 12-12 против Давид Бронштајн во 1954 година,па поради правилото дека предизвикувачот мора да победи за да стане светски првак Ботвиник останува на престолот. Во 1957 година Ботвиник ја губи титулата светски првак во шах од Василиј Смислов, но веќе наредната 1958 повторно застанува на престолот. Во 1960 година Ботвиник повторно ја губи титулата светски првак во шах, но овој пат од Михаил Таљ, против кој во наредната 1961 повторно ја покажува својата волја и упорност и повторно станува светски првак во шах, за конечно во 1963 година да ја загуби титулата од Тигран Петросјан. Во остатокот од неговиот релативно долг живот Ботвиник работи како творец на многу шаховски книги и учебници, како и на многу шаховски критики. Работи и како учител, а несомнено најголем негов ученик е Гари Каспаров. Михаил Мојсеевич Ботвиник умира во Санкт Петербург во 1995 година.
Министерство за одбрана на Македонија

Министерството за одбрана на Македонија — едно од прво втемелените министерства по осамостојувањето во 1991 година и ја презема контролата врз Армијата на Република Македонија во соработка со претседателот на државата. Актуелен министер за одбрана е Владо Мисајловски.
1 Структура
Управното уредување и процедурите во областа на одбраната во Република Македонија се дефинирани со уставотот, законот за одбрана и со задачите на законодавната и извршната власт. Командувањето во вооружените сили е засновано врз единството во командувањето при употребата на силите и средствата, едностарешинството и обврската за извршување на одлуките и наредбите на претпоставениот.
2 Меѓукоординација на државните органи
Претседателот на Република Македонија е Врховен командант на вооружените сили.
Претседателот ги донесува одбранбениот план и стратегија, одлуките за спроведување на готовноста, ја одобрува организациско-формациската структура на армијата, донесува документи за развој, одлуки за нејзина мобилизација и друго.
Претседателот исто така претседава и со Советот за безбедност на Република Македонија. Советот за безбедност ги разгледува прашањата сврзани со безбедноста и одбраната на Република Македонија и дава предлози на Собранието и на Владата.
Собранието на Република Македонија ги надгледува компетенциите на Владата сврзани со одбраната, донесува одлуки за постоење на непосредна закана од војна, прогласува настанување на воена состојба и мир и го донесува воениот буџет. Слични одговорности има и собраниската комисија за одбрана и безбедност.
Владата на Република Македонија ги има надлежностите во врска со донесувањето на предлогот на одбранбениот план, предлогот на буџетот за одбрана и друго.
Министерството за одбрана ја подготвува одбранбената стратегија, ја изработува проценката на можните ризици и закани, одговорно е за одбранбениот систем, обуката и готовноста на вооружените сили, опременоста и развојот, го предлага буџетот за одбрана и друго.
3 Поврзано
* Армија на Република Македонија
* Министер за одбрана на Македонија